Source: http://realitateamedia.ro/volei-feminin-divizia-a2-seria-est-csm-unic-derby-ul-pentru-locul-5/
Timestamp: 2019-02-21 12:31:59+00:00

Document:
Volei feminin - Divizia A2, seria Est: CSM Unic în derby-ul pentru locul 5 - RealitateaMedia.ro
Acasă Sport Volei feminin – Divizia A2, seria Est: CSM Unic în derby-ul pentru...
Volei feminin – Divizia A2, seria Est: CSM Unic în derby-ul pentru locul 5
Componentele divizionarei secunde feminine de volei CSM Unic Piatra-Neamţ dispută astăzi în capitală meciul din cadrul etapei cu numărul XIII a sezonului de campionat în Divizia A2 internă. În seria Est, runda cu numărul şase a returului de eşalon secund aduce ca adversară pentru sportivele noastre pe CSM II Bucureşti. La acest joc se va decide formaţia care se va clasa pe locul cinci în finalul sezonului regulat, turretur. Este un meci capital pentru pietrence, privind accederea în faza următoare a competiţ iei, turneul play-off. „Ne dorim să repetăm evoluţiile bune din majoritatea meciurilor precedente. Au fost partide la care am avut de pierdut puncte importante doar pe fondul lipsei insuficiente de concentrare a fetelor pe finalurile de set şi a lipsei de experienţă“, declara profesorul Rareş Gavril de pe banca CSM Unicului. Cu cele 10 puncte adjudecate în precedentele 12 partide, voleibalistele noastre ocupă locul 6 înaintea meciului de astăzi la Bucureşti. La rândul ei, formaţia din capitală, echipă „satelit“ a grupării de prim eşalon CSM Bucureşti stă pe locul 5, cu 15 puncte câştigate. Localnicele îşi pot spori oportunităţile pentru realizarea victoriei prin prezenţa celor două jucătoare împrumutate de la nivelul primei lor echipe: Căruţaşu şi Alupei. „În tur, niciuna dintre cele două jucătoare nu a activat în echipa bucureşteană la nivelul întrecerii de eşalon secund. Niciun meci nu seamănă unul cu altul, dar noi plecăm cu încredere şi speranţe îndreptăţite. Printr-o evoluţie bună a fetelor putem obţine un rezultat pozitiv“, adăuga antrenorul Rareş Gavril. Gruparea pietreană a rămas să se bazeze pe acelaşi efectiv de nouă jucătoare tinere şi foarte tinere, între care Elena Lăpuşneanu (Zaharia) este veterana echipei. În seria Est din Divizia A2, etapa a 13-a mai are în program următoarele dispute: CS Medgidia – CS Top Volei Constanţa / Rapid Bucureşti – CSM 2007 Focşani / CTF Mihai I Bucureşti – CSU Galaţi. (Ciprian AVĂDANEI)
Articolul precedentOmul urgenţelor
Articolul următorUnde se mai asfaltează anul acesta?

References: CSM 
 CSM 
 CSM 
 CSM 
 CSM 
 CSM 
 CSM 
 CSM